L 58/1402
ET
Euroopa Liidu Teataja
23.2.2023
KOMISJON KATSEPROJEKTID
PEATÜKK PP 01 — TEADUS JA INNOVATSIOON (jätkub) PP 01 23
(jätkub)
PP 01 23 04
(jätkub) Märkused
29. märtsi 2022. aasta andmete põhjal on Ukrainas sõja tõttu kadunud üle 2 000 lapse 1 481 perekonnast.
See arv kasvab iga päev kümnete laste võrra, kuni sõda jätkub.
Vastuste andmine igale pereliikmele, kes on teatanud lapse kadumisest, võib kadunud lastega tegelevate muude organisatsioonide kogemuste põhjal võtta sõja ja katastroofi ajal aega palju aastaid ning see peab hõlmama töökindlaid perekondade otsimise menetlusi iga saatjata Ukraina lapse jaoks Euroopas ja iga sõjas orvuks jäänud lapse jaoks, samuti koostööd tuvastamata säilmeid analüüsiva teadmata kadunud isikutega tegeleva rahvusvahelise komisjoniga.
Töökindlad ja kiired menetlused ja vahendid piiriüleste juhtumite haldamiseks kogu Euroopas on väga olulised, arvestades asjaolu, et inimesed saavad liidu ja EMP territooriumil vabalt liikuda.
Organisatsioon Missing Children Europe (kadunud ja seksuaalselt ärakasutatud laste Euroopa föderatsioon) eeldab, et liidus kaduma läinud saatjata alaealiste arv kasvab sõja jätkumisel kiiresti, kuna rünnatakse üha rohkem territooriume ja üha rohkem lapsi jääb sõja tõttu orvuks.
Sellises keerulises olukorras on kadunud lastega tegeleval Ukraina organisatsioonil (organisatsiooni Missing Children Europe liige) vanemate ja laste toetamisel raskusi, kuna ta ei pääse kontoriruumidesse ning sõltub üksnes mobiilseadmete, e-posti konto ja sotsiaalmeedia kasutamisest.
Suhtlemine naaberriikidega, nagu Poola või Rumeenia, on keeruline, ning teave võib kergesti kaduma minna, olla ekslik ja esineda võib inimlikke eksimusi.
Praeguses kriisis on ilmselgelt vaja kohtuasjade haldamise süsteemi, mille abil saaks käsitleda piiriülest teavet kadunud Ukraina laste kohta.
Kuigi kadunud lastega tegelevatel organisatsioonidel on mitmeid võimalusi ja sidevahendeid, on nende kasutamine piiratud kohalike juhtumitega, millest enamik on kodust ärajooksnud teismelised.
32-l vihjeliinil 116 000, millest enamik on organisatsiooni Missing Children Europe liikmed, ei ole vahendeid, millega toetada koostööd ja kiiret piiriülest teabevahetust kadunud saatjata laste kohta ühise platvormi kaudu, mis väärtustab suuresti andmete turvalisust ja privaatsust.
Ukraina kadunud laste otsimist käsitlev ettepanek kasutab ära tehnoloogia mõju, et võimaldada piiriüleste kadunud lastega seotud juhtumite lahendamist organisatsioonidevahelise koostöö kaudu nii kiiresti ja tõhusalt kui võimalik.
Selles katsemeetmes kasutatakse ära uurimistulemusi ja tehnilist oskusteavet, mis on saadud ELi rahastatud programmi „Horisont 2020“ uurimisprojekti „ChildRescue“ raames (toetusleping nr 780938), kehtestades vajalikud funktsioonid ja teenused, mis on vajalikud piiriüleste juhtumitega toimetulekuks hädavajaduse korral.
Kavandatava rakendamisega luuakse turvaline veebiplatvorm, mis põhineb eespool nimetatud algatuse „Horisont 2020“ raames välja töötatud peamisel prototüübil, et katta Missing Children Europe’i ja selle Ukrainas tegutseva organisatsiooni tuvastatud erivajadusi: — Ukraina kadunud laste juhtumitest teatamine ning kohalike ja piiriüleste juhtumite haldamine volitatud organisat­ sioonide osalusel kogu Euroopas; — piiriüleste juhtumite turvaline jagamine asjaomaste organisatsioonide vahel, arvestades, et Ukrainas kadunud laps võib asuda kõikjal Euroopas (mitte alati omal soovil); — piiriüleste juhtumite olemasoleva andmebaasi edastamine ühtsele platvormile; — Ukraina kadunud laste juhtumite arukas võrdlemine kõrgtehnoloogiliste masinõppemeetodite abil;